REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/24-06/04

URBROJ: 251-287-24/06-10

Zagreb, 24.10.2024

**Z A P I S N I K**

47. sjednice Školskog odbora Industrijske strojarske škole, održane u uredu ravnatelja dana 24. listopada 2024. godine.

Sjednici prisustvuju sljedeći članovi Školskog odbora:

1. Iva Bojčić

2. Snježana Barbarić

3. Jadranko Kezerić

4. Boris Kern

5. Damir Čiš

6. Domagoj Grbeša

7. Marija Prša

Ostali prisutni:

1. Nenad Pavlinić, ravnatelj

2. Silvia Ilijevski, tajnica Škole

3. Iva Boban, voditeljica računovodstva

Sjednica je započela u 17,00 sati.

Zapisnik vodi Silvia Ilijevski, tajnica Škole.

Predsjednica Školskog odbora, Iva Bojčić, pozdravlja nazočne i otvara 47. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje.

**DNEVNI RED**

1. Verifikacija zapisnika 46. sjednice Školskog odbora;
2. Davanje prethodne suglasnosti Školskog odbora na prijedlog ravnatelja za zasnivanje radnog odnosa po javnom natječaju, za radno mjesto:

nastavnik/ca strojarske grupe predmeta - 1 izvršitelj (m/ž), neodređeno, puno radno vrijeme, 40 sati ukupnog tjednog radnog vremena

1. II. Izmjene i dopune proračuna za 2024. godinu
2. Razno

Dnevni red je jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik 46. sjednice Školskog odbora, koji članovi Školskog odbora jednoglasno usvajaju.

**AD.2.**

Predsjednica Školskog odbora, Iva Bojčić daje riječ tajnici Škole, Silviji Ilijevski,

koja obavještava Školski odbor kako je na natječaj za nastavnika strojarske grupe predmeta stiglo 7 prijava, od kojih je 6 ispunjavalo formalne uvjete natječaja. Razgovori s kandidatima održani su dana 17.10.2024. u uredu ravnatelja. Na razgovor se odazvalo 5 kandidata. Nakon provedenih razgovora, Povjerenstvo za vrednovanje kandidata prijavljenih na natječaj odabralo je D.Z. kao najbolju kandidatkinju. Također napominje kako ostali kandidati, zbog radnih odnosa koji su u tijeku na radnim mjestima u privatnom sektoru, nisu u mogućnosti tako skoro krenuti s radom, dok je kandidatkinja D.Z. u mogućnosti odmah početi, a to nam je trenutno najveći prioritet. Slijedom navedenog, predlaže se D.Z. za zasnivanje radnog odnosa.

 Predsjednica Školskog odbora Iva Bojčić daje na glasanje prijedlog ravnatelja za zasnivanje radnog odnosa sa D.Z. na radnom mjestu nastavnika strojarske grupe predmeta, neodređeno, puno radno vrijeme, 40 sati tjedno.

Školski odbor daje suglasnost na zasnivanje radnog odnosa sa D.Z. čime je 2. točka dnevnog reda jednoglasno usvojena.

**AD.3.**

Predsjednica Školskog odbora, Iva Bojčić daje riječ Ivi Boban, voditeljici računovodstva, koja izvještava Školski odbor o najbitnijim stavkama II. Izmjena i dopuna proračuna za 2024., koji je prethodno već dostavljen članovima ŠO. Vlastiti prihodi umanjeni su za EUR 10.200,00, te sukladno tome umanjeni su rashodi predviđeni financiranju iz njih. Prihodi iz posebnih namjena su povećani za EUR 3.200,00 zbog dobivene odštete od osiguranja za imovinu škole (prozori). Prihodi od nefinancijske imovine su povećani za EUR 5.400,00 zbog prodaje rashodovanih strojeva, za što će se kupiti oprema za nastavu. Grad je uveo novi prihod za pomoćnike u nastavi koji su financirani sada iz novog izvora EU fondova, u iznosu od EUR 9.500,00. Ukupni planirani rashodi smanjeni su na EUR 2.730.500, sa EUR 2.743,600, dakle za EUR 4.100,00.

Predsjednica Školskog odbora Iva Bojčić daje na glasanje II. Izmjene i dopune proračuna za 2024. godinu.

Školski odbor daje suglasnost na II. Izmjene i dopune proračuna za 2024. godinu čime je 3. točka dnevnog reda jednoglasno usvojena.

**AD.4.**

Predsjednica Školskog odbora Iva Bojčić daje riječ ravnatelju Škole, Nenadu Pavliniću, koji ukratko obavještava Školski odbor o svim aktualnostima u Školi, vezano uz problematiku ponašanja pojedinih učenika.

 Školski odbor navedeno prima na znanje.

 Sjednica je završena u 17,45 sati.

Zapisnik vodila: Predsjednica Školskog odbora:

Silvia Ilijevski, mag.iur Iva Bojčić, prof.